open-index/open-wikipedia-markdown huggingface dataset:
זיל 4104

ממוזער|310px|זיל 4104 גרסת קונברטייבל
ממוזער|310px|זיל 4104 גרסת סדאן
**זיל 4104** (ברוסית: **ЗИЛ-4104**) היא מכונית מפוארת, מסוג לימוזינה, מתוצרת יצרנית הרכב זיל מברית המועצות, אשר יוצרה בין השנים 1978–1983.

הזיל 4014 נבנתה בתנאים של סודיות גמורה, הדגם היה שמור במוסכים סגורים של ה-ק.ג.ב.

## גרסאות זיל 4104
* 4 דלתות – סדאן
* 2 דלתות – קונברטייבל (קבריולה, גג פתוח)

## דגמים זיל 4104
* דגם זיל 4104 – דגם בסיסי
* דגם זיל 4105 – דגם משוריין המבוסס על דגם זיל 4104

### מודלים אשר נגזרו ממודל זיל 4104
* דגם זיל גרסת 41042 – גרסת אמבולנס, גרסת סטיישן, מכונית קבורה לחברי מפלגה חשובים, (הדגם היה קרוי: זיל 115A)
* דגם זיל גרסת 41044 – גרסת קונברטייבל (בסיס גלגלים קצר יותר)
* דגם זיל 41045
* דגם זיל 41046 – יוצרה בשנים 1983–1985, הדגם היה מבוסס על דגם הזיל 4104
* דגם זיל 41048 (בקרת אקלים אוטומטי)
* דגם זיל 41051 – גרסה משוריינת של דגם 41045

## תמונות

Музей советского автопрома Иваново 07.jpg|זיל 4104
MoscowParade2009 2.jpg|זיל 4104 קונברטייבל
2013 Moscow Victory Day Parade (07).jpg|זיל 4104 קונברטייבל בזמן מצעד צבאי בכיכר האדומה
2015 Moscow Victory Day Parade - 01.jpg|רכבי זיל 4104 קונברטייבל בזמן מצעד צבאי בכיכר האדומה לציון 70 שנה למלחמת העולם השנייה
Alabino220415part1-02.jpg|זיל 4104 קונברטייבל בזמן מצעד צבאי בכיכר האדומה
Зил 41041.JPG|זיל 41041
ZIL-41045 in Mezhyhirya Residence.jpg|זיל 41045


## ראו גם
* זיל
* זיל 118, (הדגם קרוי גם : ZiL-118 Yunost)
* זיל-3250
* זיס 101
* זיל 111
* זיל 114
* זיל 115
* זיל 117
* זיל-4112R
* לימוזינה

## קישורים חיצוניים

* אתר החברה – ברוסית ובאנגלית

קטגוריה:דגמי מכוניות שהושקו ב-1978
קטגוריה:מכוניות שרד
קטגוריה:לימוזינה
4104
קטגוריה:מכוניות סובייטיות
המהומות בדטרויט ב-1967

[ממוזער|24 ביולי 1967: [נשיא ארצות הברית לינדון ג'ונסון במהלך התייעצות בחדר הסגלגל על המהומות בדטריוט, יחד עם ראש ה-FBI ג'ון אדגר הובר, מזכיר ההגנה רוברט מקנמארה, ממלא מקום יושב ראש המטות המשולבים גנרל הרולד קית' ג'ונסון ומזכיר הצבא סטנלי רוג'רס ריזור]]
**המהומות בדטרויט ב-1967** המוכרות גם כ"**מהומות רחוב 12**" היו מהומות על רקע בין-גזעי שפרצו בדטרויט בקיץ 1967 והיו מהמהומות האלימות ביותר בהיסטוריה של ארצות הברית. במהלך המהומות נהרגו 43 בני אדם, מאות נפצעו, כ-1,400 בניינים הועלו באש וכ-2,500 חנויות נבזזו. 

המהומות פרצו ביום ראשון, 23 ביולי 1967 לאחר פשיטה משטרתית על מתחם בילוי לא חוקי בפינת רחוב 12 וקליירמאונט בשכונת וירג'יניה פארק שבעיר. האזור היה ידוע כמקום בילוי של צעירים אפרו-אמריקאים ובו מועדונים שכללו שתיית אלכוהול שנאסרה באותה עת בעיר דטרויט. פשיטות משטרה במתחם נעשו באופן תדיר והיו מוקד לחיכוך בין המשטרה שרובה המוחלט הורכב משוטרים לבנים לבין האוכלוסייה המקומית שרובה המוחלט אפרו-אמריקאית. ויליאם וולטר סקוט השלישי, צעיר בן 19, שאביו הפעיל את המועדון בו נערכה הפשיטה, טיפס על גג מכונית והחל להלהיט את הסובבים נגד המשטרה. בשלב מסוים לקח בקבוק ריק והשליך אותו לעבר סמל המשטרה. היה זה פתח להתלקחות מהומות רחבות היקף בחלקים שונים בעיר.

מושל המדינה ג'ורג' רומני שלח את כוחות המשמר הלאומי של מישיגן להשליט סדר, לאחר שהמהומות יצאו משליטה ביקש את התערבות הנשיא לינדון ג'ונסון. לעיר נשלחו כוחות צבא גדולים שכללו רכבים קרבים משוריינים, ואלפי חיילים מהדיוויזיה המוטסת ה-82 ומהדיוויזיה המוטסת ה-101. 

המהומות שככו רק לאחר חמישה ימים של עימותים בין כוחות הביטחון למתפרעים ובמהלכם נעצרו מעל 7,000 איש. במהומות נהרגו 43 בני אדם (10 לבנים ו-33 אפרו-אמריקאים), מהם 4 אנשי כוחות הביטחון.

במקביל באותם הימים, גם בניוארק בניו ג'רזי התחוללו מהומות אלימות על רקע בין-גזעי שגבו את חייהם של 26 איש.

## ראו גם
*דטרויט (סרט) - סרט קולנוע עלילתי שנעשה על אירועי המהומות
*הקיץ הארוך, החם של 1967
## קישורים חיצוניים

*המהומות ברחוב 12 באתר ערוץ ההיסטוריה
*He helped start 1967 Detroit riot, now his son struggles with the legacy, דטרויט פרי פרס
*  

קטגוריה:1967 בארצות הברית
קטגוריה:דטרויט
קטגוריה:מהומות בארצות הברית
קטגוריה:ארצות הברית: גזענות
קטגוריה:הקהילה האפרו-אמריקאית: היסטוריה
קטגוריה:מחאת קהילות יוצאי אפריקה כנגד אפליה
זיל-4112R

ממוזער|310px|זיל
** זיל-4112R** היא מכונית סלון מפוארת, מסוג לימוזינה, 6 דלתות, מתוצרת יצרנית הרכב **[[זיל]]** (ברוסית: "Zavod imeni Likhachova"), מברית המועצות, אשר יוצרה בין השנים 2006–2012. תכנון ובניית האב טיפוס נמשכו כ-6 שנים.

הדגם מאופיין: בריפודי עור, מסך וידאו. מצלמת הווידאו פעילה, ומעבירה את הנתונים מקדמת הרכב למסך הווידאו גם כאשר התריסים מוגפים.

הדלת האמצעית נפתחת בנגוד לתנועת הנסיעה. דלת הנהג והדלת האחורית נפתחות בכיוון הנסיעה.

בבניית הרכב השתתפה חברת MSTS6 ZIL.

## תמונות

ZIL-4112R-126.jpg| זיל-4112R
ZIL-4112R-3.jpg| זיל-4112R
ZIL-4112R--7.jpg| זיל-4112R
ZIL-4112R-116.jpg| זיל-4112R
ZIL-4112R-118.jpg| זיל-4112R, מבט לפנים הרכב
ZIL-4112R-112.jpg|זיל-4112R, מבט לתא הנהג ולוח מחוונים
ZIL-4112R-104.jpg|זיל-4112R, מבט ללוח הבקרה
ZIL-4112R-101.jpg|מנוע זיל-4112R
ZIL-4112R-123.jpg| זיל-4112R, מבט לפנים הרכב
ZIL-4112R-114.jpg| זיל-4112R -מבט למושב האחורי


## ראו גם
* זיל
* זיל 118, (הדגם קרוי גם : ZiL-118 Yunost)
* זיל-3250
* זיס 101
* זיל 111
* זיל 114
* זיל 115
* זיל 117
* זיל 4104
* לימוזינה

## קישורים חיצוניים

* אתר החברה – ברוסית ובאנגלית
* 
* 

קטגוריה:דגמי מכוניות שהושקו ב-2006
קטגוריה:מכוניות סלון
קטגוריה:לימוזינה
4112R
קטגוריה:מכוניות סובייטיות
נמרוד לוי

**נמרוד לוי** (נולד ב-24 במרץ 1995) הוא כדורסלן ישראלי המשחק בעמדות הפאוור פורוורד והסמול פורוורד בהפועל ירושלים ובנבחרת ישראל בכדורסל.

## קריירה מקצוענית
לוי התחיל את דרכו כשחקן בקבוצות הקט סל הילדים והנערים של עוצמה מודיעין והמשיך בקבוצות הנוער של מכבי תל אביב. במסגרת שיתוף הפעולה של מכבי תל אביב עם קבוצת עירוני רמת גן מהליגה הלאומית בכדורסל שיחק לוי בקבוצה בעונת . עונה לאחר מכן הושאל להפועל גליל עליון-קריית שמונה. בעונת  הושאל לוי למכבי ראשון לציון אך חזר במהלך העונה למכבי תל אביב. בקיץ  הושאל למכבי אשדוד באר טוביה.

אחרי עונה מוצלחת במדי אשדוד, אותה סיים עם ממוצעים של 10.5 נקודות, 6.3 ריבאונדים ו-1.4 אסיסטים למשחק ותואר השחקן המשתפר, חזר נמרוד לוי מההשאלה למכבי תל אביב, וחתם על חוזה לשנתיים. ב-15 בינואר 2019, לאחר שלא זכה לדקות משחק רבות כפי שקיווה, מימש לוי סעיף שחרור בחוזהו ועזב את מכבי תל אביב.

ב-1 במרץ 2019 חתם עד לסוף העונה במכבי אשדוד באר טוביה, וב-20 במאי של אותה שנה קבע שיא נקודות אישי של 36 נקודות ב-33 דקות במשחק מול הפועל חולון. את העונה באשדוד סיים לוי עם ממוצעים של 15.2 נקודות ו-7.1 ריבאונדים למשחק.

ב-17 ביולי 2019 חתם לוי לשנתיים בהפועל ירושלים, אבל כבר אחרי עונה אחת עבר לשחק בעירוני נס ציונה.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוו הפולנית 74:82.

בעונת 2021/22 זכה בתואר שחקן העונה הישראלי בליגת העל בכדורסל.

ב-17 בפברואר 2024 ביקש להשתחרר מקבוצתו הטורקית סמסונספור בשל מצבה הכלכלי וחזר לקדנציה שנייה בהפועל ירושלים וזכה איתה שוב בגביע המדינה באותה עונה לאחר ניצחון בגמר על מכבי תל אביב.

## סגנון משחק
לוי נודע בסגנון משחק אתלטי ומשולב יחסית לגובהו הרב, שמתבסס על קליעות מהשלוש ומהשדה, וכן הטבעות במשחק פיק-אנד-רול חכם.

## תארים

; הפועל ירושלים
* גביע המדינה: 2023/2024

## קישורים חיצוניים

* נמרוד לוי, באתר מנהלת ליגת העל בכדורסל

## הערות שוליים

קטגוריה:כדורסלנים ישראלים
קטגוריה:כדורסלני מכבי תל אביב
קטגוריה:כדורסלני הפועל כפר סבא
קטגוריה:כדורסלני מכבי באר יעקב
קטגוריה:כדורסלני מכבי עירוני רמת גן
קטגוריה:כדורסלני הפועל גליל עליון
קטגוריה:כדורסלני מכבי ראשון לציון
קטגוריה:כדורסלני מכבי אשדוד
קטגוריה:כדורסלני הפועל ירושלים
קטגוריה:כדורסלני עירוני נס ציונה
קטגוריה:כדורסלנים ישראלים בטורקיה
קטגוריה:ישראלים שנולדו ב-1995
ברל'ה זילברברג

**דב ברל'ה זילברברג** (11 במרץ 1928 - 3 ביולי 2007) היה אתלט ישראלי, אלוף ישראל, שיאן ישראל וזוכה מדליית כסף מהמכביה השלישית בקפיצה משולשת.

## ביוגרפיה
זילברברג נולד בפולין. בנו של אליעזר. היה בהכשרה של קיבוץ דליה. הוא כונה "הרץ מהרי אפרים". הוא התגייס לפלמ"ח, ושרת בחטיבת הראל, בגדוד הרביעי בפלוגה ז'. הוא לחם בכל קרבות הגדוד. יחד עם רעייתו זהבה חשמונאי היה בין מייסדי קיבוץ הראל ועבד כמזכיר החוץ של הקיבוץ. בשנת 1954 עזב עם משפחתו את קיבוץ הראל וחזר לקיבוץ דליה.

### קריירה ספורטיבית
בתחרויות האתלטיקה של המכביה השלישית שנערכו בתל אביב באוקטובר 1950 זכה זילברברג במדליית כסף, בקפיצה משולשת בתוצאה של 12.60 מטר, אחרי ספילקין מדרום אפריקה (13.34 מטר) ולפני נסים קיוויתי שייצג את אנגליה.

בתחרות שנערכה במרץ 1951 קבע זילברברג בקפיצה משולשת שיא ישראלי חדש של 13.18 מטר שיפור לשיאו של יצחק קלויזנר (13.07 מטר). חודשיים לאחר מכן, הוא שיפר את שיאו והעמידו על 13.26 מטר.

בתחרות שנערכה בתל אביב במרץ 1952 קבע זילברברג בקפיצה משולשת שיא ישראלי חדש של 13.52 מטר, שיפור לשיא הוותיק בן ה-5 שנים של א. יצחקי (13.28 מטר). שלושה שבועות לאחר מכן, הוא קובע תוצאה טובה משיאו - 13.57 מטר.

בתחרויות האתלטיקה של המכביה הרביעית שנערכו בתל אביב בספטמבר 1953 זכה זילברברג במדליית ארד, בקפיצה משולשת בתוצאה של 13.26 מטר, אחרי רוברט ריטנברג מארצות הברית (13.63 מטר) ודוד קושניר מישראל (13.58 מטר).

נפטר ב-3 ביולי 2007.

## שיאים אישיים
* קפיצה משולשת: 13.52 מטר (1952), **שיא ישראל בעבר**

## קישורים חיצוניים

* 
* 
* 
* 
* 
* 
* 
* 
* 
* 

## הערות שוליים

קטגוריה:אלופי ישראל בקפיצה משולשת
קטגוריה:קופצים לרוחק ישראלים
קטגוריה:ישראלים ילידי פולין
קטגוריה:מייסדי קיבוצים
קטגוריה:הראל (קיבוץ): אישים
קטגוריה:דליה (קיבוץ): אישים
קטגוריה:לוחמי הפלמ"ח
קטגוריה:ישראלים שנולדו ב-1928
קטגוריה:ישראלים שנפטרו ב-2007
קטגוריה:אישים הקבורים בקיבוצים
סקוט מק'קול

**סקוט מק'קול** (באנגלית: **Scott McCall**) הוא הדמות הראשית והפרוטגוניסט בסדרת הטלוויזיה "זאב צעיר". את דמותו מגלם השחקן האמריקאי טיילר פוזי.

## ביוגרפיה בדיונית
סקוט, בנם של מליסה ורפאל מק'קול, הוא נער מתבגר ממוצע ותלמיד תיכון בעיירה הבדיונית ביקון הילס. מק'קול אינו תלמיד מוכשר או מקובל. הוא סובל מאסתמה ונאלץ להשתמש במשאף. הוריו של מק'קול גרושים, והוא גר עם אמו, מליסה מק'קול, שעובדת כאחות בבית חולים. אביו של סקוט הוא סוכן FBI.

מק'קול עובד כעוזר וטרינר בקליניקה לבעלי חיים של ד"ר אלן דיטון. בעונה הראשונה הוא מתאהב באליסון, בת למשפחת ציידים. הם הופכים לזוג, ונפרדים בסוף העונה השנייה. בעונה השלישית היא מתה ומודה שהיא לא הפסיקה לאהוב אותו. בעונה השלישית מתאהב בקירה, תלמידה חדשה בבית הספר, ובעונה הרביעית הם הופכים לזוג. בסוף עונה 5 הם נפרדים מפני שקירה הצטרפה להולכות העור. בסוף עונה 6 הפך לבן זוגה של מאליה.

### ההפיכה לאדם זאב
בפרק הראשון של הסדרה יוצאים סקוט וסטיילס, חברו הטוב ביותר לסיבוב ביער לאחר שסטיילס שמע מאביו שביער נמצאה גופה. לאחר שיצאו לסיבוב ביער, אביו של סטיילס, נוח, תופס את סטיילס אך הוא לא מפליל את סקוט, וזה נשאר לבדו ביער. לאחר כמה צעדים עדר איילים רץ לעברו של סקוט והוא מפיל את המשאף שלו.
בזמן שסקוט מחפש את המשאף הוא נתקל בגופה ובורח. לפתע, מזנק בפתאומיות איש זאב ונושך על סקוט. זמן מה לאחר מכן מתחיל סקוט להרגיש מוזר וחווה שינויים: הוא שומע דברים, רואה ביתר חדות, מתגלים בו יכולת ריפוי, טפרים ארוכים ושיניים חדות, והאינסטינקטים שלו משתפרים. בליל ירח מלא הוא נרדם ומתעורר בבוקר באמצע היער הרחק מביתו.

סקוט מספר על הנעשה לסטיילס, שמתחיל לחקור על כך ומגלה שסקוט הופך לאיש זאב. בתחילה סקוט לא מאמין לו, אך לאחר כמה ימים הוא משתכנע. במשך העונות עוסקת העלילה בחייו של סקוט וחבורתו, המסתדרים עם המציאות החדשה.

בעונה השלישית הופך סקוט לאלפא אמיתי, מנהיג להקה בעל יכולות משופרות, דבר שקורה אחת ל-100 שנה. בעונה הרביעית נושך את הבטא, חבר להקה תחת האלפא, הראשון שלו, ליאם דנבר, ובהמשך גם את היידן, חברתו של ליאם, אך לא נשך אותה בהתחלה מחשש למותה.

## קישורים חיצוניים
* 
2017 03
קטגוריה:דמויות בדיוניות
קטגוריה:זאב צעיר
טירת הזכוכית (סרט)

**טירת הזכוכית** (באנגלית: **The Glass Castle**) הוא סרט קולנוע אמריקאי מ-2017 בבימויו של דסטין דניאל קרטון. הסרט מבוסס על רב-המכר מאת ג'אנט וולס באותו השם, המספר על התבגרותה במשפחה לא מתפקדת ומוכת עוני. בסרט מככבים ברי לארסון, וודי הרלסון ונעמי ווטס.

סרט זה הוא תאום לסרט "קפטן פנטסטיק" משנת 2016.

## עלילה
גיבורת הסרט היא ג'אנט וולס, עיתונאית מצליחה. העלילה עוקבת אחר ילדותה במשפחה ענייה ולא מתפקדת, שבה האם תמהונית, והאב מלמד את הילדים שיעורים חשובים לחיים, אך הוא אלכוהוליסט והמשפחה נודדת ממקום למקום ברחבי ארצות הברית בעקבות פיטוריו.

## שחקנים ודמויות
*ברי לארסון - ג'אנט וולס
*נעמי ווטס - רוז מארי וולס
*וודי הרלסון - רקס וולס
*שרה סנוק - לורי וולס
*סיידי סינק - לורי וולס הצעירה
*מקס גרינפילד - דייוויד
*ג'וש קראס - בריאן וולס
*איאן ארמיטאג' - בריאן וולס (כילד)
*ג'ק הייבן - מורין וולס
*אלה אנדרסון - ג'אנט וולס (כילדה)
## הפקה
צילומי הסרט החלו במהלך 2016 במונטריאול שבקנדה ומשם עברו לניו מקסיקו ולוירג'יניה המערבית. הקרנת הבכורה של הסרט נקבעה ל-11 באוגוסט 2017.
## קישורים חיצוניים
*אתר הסרט
**ביקורות:**
* 
* 

## הערות שוליים

קטגוריה:סרטי 2017
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים אמריקאיים מבוססי ספרים
קטגוריה:סרטים המבוססים על רומנים אמריקאים
סופר נובים

**סופר נובים** (מאנגלית: **Supernoobs**) היא סדרת אנימציה אמריקאית-קנדית אשר מונפשת באמצעות אדובי פלאש. המדבבים המקוריים הם מייקל אדמת'וויט, ריצ'רד קוקס, מאט היל, ביל מונדי, טבית'ה סט גרמיין ולי טוקר. הסדרה משודרת בקנדה החל מה-7 בדצמבר 2015 ובישראל החלה את שידוריה ב-5 במרץ 2017.

## עלילה
ארבעה חברים מקבלים כדורי קרב מיוחדים המעניקים להם כוחות על. בעזרתם עליהם לעצור וירוס קטלני המאיים להשמיד את האנושות.

## דמויות ומדבבים

## שידור

## פרקים
### עונה 1

## קישורים חיצוניים
* 

## הערות שוליים

קטגוריה:סדרות הנפשה קנדיות
קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
קטגוריה:Cartoon Network: תוכניות וסדרות
האגודה היהודית להוצאה לאור

ממוזער|לוגו האגודה
**האגודה היהודית להוצאה לאור** (באנגלית: Jewish Publication Society of America) היא חברה ללא כוונת רווח לפרסום ספרים יהודיים באנגלית.

החברה נוסדה בשנת 1888 בפילדלפיה על ידי הרב הרפורמי יוסף קראוסקופף ואחרים בעקבות תהליך של התחזקות  בקרב יהודי ארצות הברית.

בשנת 1893 התמנתה הנרייטה סאלד למזכירת המערכת וחברת ההנהלה הראשית של האגודה. בעבודתה עסקה לא רק בענייני מנהלה, אלא תרגמה בעצמה וערכה ספרים וקבצים שונים, בהם "ספר השנה ליהודי אמריקה".

האגודה לא רק תרגמה ספרים קיימים אלא גם יזמה תחרויות לכתיבת ספרים בעלי תוכן יהודי.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הוצאות ספרים בארצות הברית
קטגוריה:יהדות ארצות הברית: ארגונים
קטגוריה:הוצאות ספרים יהודיות
סיאמכ מורה צדק

**ד"ר סיאמכ מורה צדק** (בפרסית: **سیامک مره‌صدق**; נולד ב-1965) הוא חבר פרלמנט איראני, המג'לס, ממוצא יהודי, שכיהן בעבר כיו"ר הוועד היהודי של טהראן, ארגון הגג של יהודי איראן. מורה צדק הוא גם רופא, המנהל את מרכז הצדקה ובית החולים ד"ר ספיר בטהראן, הנמצא בבעלותו ומימונו של הוועד.

## קורות חייו
נולד בעיר שיראז כנצר לאחד ממנהיגי הקהילה המקומית. בטרם נכנס לפרלמנט האיראני נחשב למרצה מבוקש באוניברסיטה ולרופא מנתח בעל מוניטין. במקביל היה אחד מעורכי השבועון היהודי "אופק בינה". הפעילות הפוליטית שלו החלה בשנות ה-80, לאחר המהפכה האיראנית, כאשר חבר ל"ארגון היהודים הצעירים", שהיה בזמנו ארגון סוציאליסטי. דרך פעילותו בארגון זה יצר את קשריו עם השלטון. ב-2002 נישא לאשתו טינה. נבחר לפרלמנט ב-2008, לא במסגרת הבחירות הכלליות, אלא כבחירה של חברי הקהילה היהודית לאיוש המקום המשוריין ליהודים בפרלמנט האיראני, בהתאם לסעיף בחוקה, כשהוא יורש את מקומו של היהודי מוריס מותמד. במסגרת חברותו בפרלמנט הוא חבר בוועדת הבריאות. עיקר תפקידו של מורה צדק כחבר פרלמנט מתמקד בסיוע לקהילה היהודית.

מורה צדק מוכר כאנטי-ציוני מובהק, אשר מרבה להתבטא נגד ישראל. בין השאר כשהשתתף בהפגנה מול משרדי האו"ם בטהראן ב-2008, במהלך מבצע עופרת יצוקה, וגינה את "פשעי המלחמה של ישראל ואת הטבח בחפים מפשע ברצועת עזה", וכן השווה ב-2014, במבצע צוק איתן, בין התנהגות ישראל לזו של גרמניה הנאצית במלחמת העולם הראשונה והשנייה. לגבי תופעת האנטישמיות באיראן אמר, כי "זו תופעה ששמורה לעולם הנוצרי והאירופי", אך בתקופת הנשיא מחמוד אחמדינז'אד יצא בגלוי כנגד הכחשת השואה של אחמדינז'אד.

## הערות שוליים

קטגוריה:יהודים חברי הפרלמנט האיראני
קטגוריה:פוליטיקאים יהודים איראנים
קטגוריה:רופאים יהודים איראנים
קטגוריה:עיתונאים יהודים איראנים
קטגוריה:עורכי עיתונים יהודים
קטגוריה:אנטי-ציונים יהודים
קטגוריה:איראנים שנולדו ב-1965
רוביל סרסור

**רוביל סרסור** (בערבית: **روبل صرصور**; נולד ב-17 באוגוסט 1983) הוא כדורגלן עבר ערבי-ישראלי ששיחק בעמדת החלוץ.

## קריירה
סרסור התחיל את הקריירה שלו בהפועל כפר קאסם ובגיל 13 הצטרף למחלקת הנוער של מכבי פתח תקווה. בעונת  ערך את הופעת הבכורה שלו בליגה במשחק הליגה נגד הפועל תל אביב. ב-11 באוגוסט 2005 הבקיע את שער הבכורה שלו בזירה האירופית בניצחון 0–5 נגד בשקימי. בעונת 2010/2011 חלה ירידה במעמדו של סרסור והוא הושאל להפועל בני לוד מהליגה הלאומית אחרי 15 שנה בפתח תקווה.

ביולי  חתם בהפועל כפר סבא. בדצמבר  חזר לליגת העל כאשר חתם בהפועל עכו עד לסיום העונה.

בספטמבר  סיכם במ.ס. כפר קאסם מליגה א'. ב-23 בספטמבר 2013 ערך את הופעת הבכורה שלו בכפר קאסם בניצחון 1–3 נגד מכבי עירוני עמישב פתח תקווה במסגרת גביע המדינה. את העונה סרסור סיים עם 12 שערי ליגה ו-4 נוספים בגביע.

## תארים
; מכבי פתח תקווה
*גביע הטוטו: 

## קישורים חיצוניים
* 

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:חלוצי כדורגל ישראלים
קטגוריה:כדורגלני מכבי פתח תקווה
קטגוריה:כדורגלני הפועל בני לוד
קטגוריה:כדורגלני הפועל כפר סבא
קטגוריה:כדורגלני הפועל עכו
קטגוריה:כדורגלני מועדון ספורט כפר קאסם
קטגוריה:כפר קאסם: כדורגלנים
קטגוריה:ישראלים שנולדו ב-1983
אנרי בדימו

**אנרי בדימו נסאנה** (בצרפתית: **Henri Bedimo Nsamé**; נולד ב-4 ביוני 1980) הוא כדורגלן עבר קמרוני ששיחק בעמדת הבלם.

## קריירת מועדונים
בדימו נולד בדואלה, קמרון ובגיל 15 היגר עם משפחתו לצרפת. הוא התחיל את הקריירה שלו במחלקת הנוער של גרנובל ממנה הגיע גם לקבוצה הבוגרת. בשנת  הצטרף לטולוז בהעברה חופשית. בטולוז בדימו התקשה למצוא את מקומו ועזב אחרי שלוש שנים.

בשנת  חתם בלה הבר. ב-28 ביולי 2006 ערך את הופעת הבכורה שלו בלה הבר בהפסד 1–3 נגד אמיין. ב-13 באוקטובר 2006 הורחק לראשונה בקריירה בניצחון 0–1 נגד איסטר. ב-14 במאי 2007 בדימו הבקיע שער עצמי בהפסד 1–2 למונפלייה.

ב-22 ביולי 2007 חתם בשאטורו. ב-21 בספטמבר 2007 בדימו הבקיע את שערו הראשון בקריירה בניצחון 0–1 שאמור ניור.

ב-11 בינואר 2010 חתם בלאנס מהליגה הראדונה. ב-6 בפברואר 2010 בדימו ערך את הופעת הבכורה שלו בניצחון 1–2 נגד לה מאן. ב-20 בפברואר 2010 הוא הבקיע את שער הבכורה שלו במועדון בניצחון 0–2 נגד מונקו. בתום עונת  ירדה לאנס לליגה השנייה ובדימו עזב את המועדון.

ביוני , הוא חתם על חוזה לארבע שנים במונפלייה. במונפלייה הוסט לעמדת המגן השמאלי ובתום העונה זכה עם המועדון באליפות ראשונה בהיסטוריה ובדימו נכלל בנבחרת העונה של הליגה.

ב-1 באוגוסט 2013 חתם ל-3 שנים באולימפיק ליון תמורת 2 מיליון אירו.

בקיץ  חתם במרסיי.

## קריירה בין-לאומית
ב-10 באוקטובר 2009 ערך את הופעת הבכורה שלו בנבחרת קמרון בניצחון 0–3 נגד  במסגרת מוקדמות מונדיאל 2010. בדימו זומן לסגל הנבחרת לקראת גביע אפריקה לאומות 2010.

ב-9 ביוני 2015 הבקיע את שער הבכורה שלו בנבחרת בתיקו 1-1 נגד . בדימו השתתף עם הנבחרת גם במונדיאל 2014 וגביע אפריקה לאומות 2015.

## תארים
; מונפלייה
*ליגה 1: 

; אישיים
* נבחרת העונה בליגה הצרפתית: 

## קישורים חיצוניים

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלני גרנובל
קטגוריה:כדורגלני טולוז
קטגוריה:כדורגלני לה האבר
קטגוריה:כדורגלני שאטורו
קטגוריה:כדורגלני לאנס
קטגוריה:כדורגלני מונפלייה
קטגוריה:כדורגלני אולימפיק ליון
קטגוריה:כדורגלני אולימפיק מרסיי
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:קמרונים שנולדו ב-1984
מזכיר ההגנה (בריטניה)

**מזכיר המדינה הבכיר של הוד מלכותו לענייני הגנה** (באנגלית: **His Majesty's Principal Secretary of State for Defence** או בקיצור **מזכיר ההגנה**, ולעיתים **שר ההגנה**) הוא ראש משרד ההגנה של הממלכה המאוחדת ושר קבוע בממשלת בריטניה ובקבינט ממשלת בריטניה. מזכיר ההגנה עומד בראש מועצת ההגנה אשר משמשת כגוף העליון הפוקד על הכוחות המזוינים.

המשרה נוסדה לראשונה בשנת 1964 כאשר משרד המלחמה והאדמירליות התאחדו ונוסד משרד ההגנה של הממלכה המאוחדת. מזכיר ההגנה ירש את סמכויותיהם של הלורד הראשון של האדמירליות, מזכיר המדינה לענייני מלחמה, ומזכיר מדינה לענייני אוויר.

בתפקיד המזכיר הנוכחי מכהן ג'ון הילי ממפלגת הלייבור, שנכנס לתפקידו ב-5 ביולי 2024.

## היסטוריה
הגלגול הראשון של המשרה נוצר לראשונה כאשר מונה שר במשרד המלחמה. התפקיד נוצר לראשונה בממשלתו של ראש ממשלת בריטניה סטנלי בולדווין בתגובה לביקורת כי הכוחות המזוינים של בריטניה היו "understrength" בהשוואה לאלו של צבא גרמניה הנאצית.

כאשר מלחמת העולם השנייה פרצה נבע הצורך לאחד את משרד ההגנה, האדמירליות ומשרד האוויר למשרד ממשלתי אחד על מנת למנוע חוסר תפקוד.

## סמכויות ואחריות
**מזכיר ההגנה** הוא השר מטעם הממשלה הממונה על הכוחות המזוינים:
* אחראי לפעולות צבאיות והגנתיות אסטרטגיות.
* חבר במועצה לביטחון לאומי
* יושב ראש מועצת ההגנה, שהמלך נתן לה את הסמכות לפקד על הכוחות המזוינים.
* מפקח על מודיעין ההגנה
* היחסים עם שותפויות בינלאומיות, כולל נאט"ו
* מדיניות הגנה (הכוללת בין היתר גם את תוכנית נשק גרעיני טריידנט).

## מבנה הפיקוד על הכוחות המזוינים בבריטניה
דה יורה ראש הצבא בבריטניה הוא המונרך, אולם דה פקטו ממשלת בריטניה היא הפוקדת על הצבא, באמצעות מועצת ההגנה של בריטניה.

*  '''מלך הממלכה המאוחדת''' צ'ארלס השלישי, הוא המפקד העליון של הכוחות המזוינים שאליו נשבעים אנשי הכוחות המזוינים אמונים. על פי חוקת בריטניה כפופים הכוחות המזוינים לכתר. עם זאת, על פי חוק הזכויות 1689, לא ניתן להחזיק צבא קבע בעתות שלום ללא הסכמת הפרלמנט. הפרלמנט נותן את הסכמתו אחת לחמש שנים על ידי חקיקת חוק הכוחות המזוינים (Armed Forces Act).

* ** [[ראש ממשלת הממלכה המאוחדת|ראש הממשלה]]** ההחלטה לפרוס את הכוחות המזוינים מעבר לים נתונה בידי ראש הממשלה או הקבינט, באמצעות מימוש הסמכות המלכותית. האמנה החוקתית מחייבת שבמקרה של התחייבות של הכוחות המזוינים לפעולה צבאית, האישור יינתן על ידי ראש הממשלה, מטעם הכתר. ההחלטות על פעולה צבאית בריטית מתקבלת בתוך הקבינט. בנוסף ראש הממשלה אחראי להחלטה להפיל כלי טיס חטוף או כלי טיס אזרחי לא מזוהה, שאינם מגיבים לאותות רדיו ולא לאותות קשר של מטוסי יירוט של חיל האוויר המלכותי, לפני שהוא מגיע לאזור או למטרה מרכזית בשטח בריטניה. ראש הממשלה אחראי גם לאשר את השימוש בנשק גרעיני בבריטניה, כולל הכנת ארבעה מכתבי מוצא אחרון. בנוסף ראש הממשלה עומד בראש המועצה לביטחון לאומי.

* **[[מועצת ההגנה של הממלכה המאוחדת|מועצת ההגנה]]** של בריטניה היא הגוף העליון השולט על הכוחות המזוינים הבריטיים. היא הוקמה על ידי חוק ההגנה (העברת תפקידים) משנת 1964, אשר האציל באופן סטטוטורי את הסמכות הצבאית של הכתר, כראש הכוחות המזוינים, למועצת ההגנה.

* ** [[ראש מטה ההגנה (הממלכה המאוחדת)|ראש מטה ההגנה]]** הוא המפקד העליון בפועל של הכוחות המזוינים והיועץ הבכיר של מזכיר ההגנה הבריטי. התפקיד מקביל לרמטכ"ל צה"ל.

## ראו גם
* המשרות הרמות בשירות המדינה

## קישורים חיצוניים

* 

## הערות שוליים

*
2017 03
קטגוריה:שרי ממשלת בריטניה
גזענות הפוכה

ממוזער|280 פיקסלים|גרפיטי בצרפתית: "כאן אנחנו גזענים כלפי לבנים ואנחנו לא בסולידריות."
**גזענות הפוכה** היא מונח המשמש לתיאור גזענות, על ביטוייה השונים כמו אפליה, הכללה ודעות קדומות, כלפי קבוצות אתניות שנחשבות לפריווליגיות או דומיננטיות, לרוב אנשים לבנים.

## מאפיינים
המושג נפוץ בעיקר בקרב שמרנים בארצות הברית הטוענים כי אנשים לבנים סובלים מגזענות המופנית כלפיהם על ידי קבוצות מיעוט אתניות שלאורך ההיסטוריה סבלו מקיפוח מתמשך ומידי הממסד הפועל לקידום זכויות אזרח. החשש כי קידום שוויון זכויות יפגע לרעה במעמדם של אנשים לבנים היה קיים עוד לפני הישגי התנועה לזכויות האזרח בשנות ה-60 ותחילת שנות ה-70. במהלך שנות ה-70 הפך חשש זה להאשמה כנגד הפעילות להעדפה מתקנת בטענה כי זו מהווה גזענות הפוכה.

## ביקורת
מעט המחקרים שבחנו את הנושא לא מצאו עדויות אמפיריות התומכות בטענה.
מבקרי המונח טוענים כי גזענות הפוכה אינה קיימת מכיוון שלבני הקבוצות המקופחות אין את היכולת לממשה בצורה של אפליה וכי גזענות חייבת להיות ממוסדת. בהתייחסם לטענה כי העדפה מתקנת היא סוג של אפליה על רקע מוצא וגזע הם טוענים שעל מנת להביא לשוויון חברתי השימוש באפליה מתקנת הוא הכרחי ומה שנתפס כגזענות הפוכה הוא למעשה ביטול הפריווילגיות של אנשים לבנים.

## ראו גם
* גזענות ממסדית

## קישורים חיצוניים

* הגדרה מילונית, הגרסה הדיגיטלית של מילון אוקספורד

## הערות שוליים

קטגוריה:גזענות
קטגוריה:אפליה
נמל התעופה הבין-לאומי המלכה ביאטריקס

**נמל התעופה הבין-לאומי המלכה ביאטריקס** הוא נמל התעופה של האי ארובה באיים הקריביים. בשנת 2012 עברו בו 2,120,578 נוסעים במסגרת 20,542 תנועות מטוסים.

## היסטוריה
הנמל נפתח בשנת 1935 בקרבת העיר אורנייסטאד, בירת האי, בסמוך לחופו הדרום-מערבי.

במהלך מלחמת העולם השנייה פעלו מהנמל מטוסים צבאיים אמריקאים מחיל האוויר השישי, אשר הגנו על תנועת האוניות בים הקריבי ועל אזור תעלת פנמה מפני התקפות של צוללות גרמניות.

בשנת 1964 הסתיימו בנמל עבודות נרחבות שנערכו לשם הכשרתו לקליטת מטוסי סילון, לרבות הארכת מסלול הטיסה. בשנת 1972 נפתח בו הטרמינל הבינלאומי הנוכחי, אשר שופץ והורחב בסוף שנות התשעים.

בשנות ה-70 נקרא הנמל על שם הנסיכה ביאטריקס והוא קיבל את שמו הנוכחי לאחר הכתרתה כמלכת הולנד בשנת 1980.

בנמל פועלים כיום שני טרמינלים ומסלול טיסה אחד. הטרמינל העיקרי נמצא בצפונו של שדה התעופה. במרכזו ממוקם אגף הנוסעים הנכנסים ומשני צדדיו ממוקמים אגפי הנוסעים היוצאים - האחד לטיסות אל ארצות הברית והשני לטיסות ליעדים אחרים. בטרמינל זה שמונה שערי עלייה למטוס. טרמינל לטיסות פרטיות, שנפתח ב-2007, ממוקם בחלקו הדרומי של הנמל.

נכון לשנת 2017 פועלים בנמל כשלושים חברות תעופה. הן טסות לכ-15 יעדים בארצות הברית (בחוף המזרחי וכן בטקסס ושיקגו), ליעדים בקנדה, באיים הקריביים, בוונצואלה, פרו ופנמה וכן ליעדים באירופה - בבריטניה ושוודיה (בטיסות עונתיות) ובהולנד. הקווים העמוסים ביותר מהנמל ואליו הם ליעדים בארצות הברית.

## קישורים חיצוניים

* 
** היסטוריה של נמל התעופה, באתר הנמל
ביאטריקס
קטגוריה:ארובה
קטגוריה:הולנד: שדות תעופה
ביאטריקס
ללא כותרת (דוד בן-שאול)

"**ללא כותרת**" הוא הדפס מאת הצייר הישראלי דוד בן-שאול.

## תיאור
ההדפס של בן-שאול נוצר בשנת 1986 והודפס בטכניקה של הדפס אבן ב-4 צבעים במהדורה של 50 עותקים במרכז ברסטון לגרפיקה. ההדפס, בגובה 78.5 ס"מ וברוחב 62.5 ס"מ, מציג סצנה של טבע דומם בסטודיו של האמן. על השולחן מתוארות צנצנות עם מכחולים, צלחת על רגל וכן דמויות של תרנגול ומעין כלב. דמויות אלו הן פסלוני קרמיקה אותן נהג ליצור האמן, שעסק גם בקדרות ובפיסול קרמי.

סגנון הציור של ההדפס אקספרסיבי, דבר המתבטא, לדוגמה, במילוי משטח הצבע החום של השולחן ובתיאור התלת-ממדי של צנצנות המכחולים. בן-שאול מתאר את דמות פסל הציפור כאילו היא עטופה בתחבושות. גדעון עפרת קישר את העבודה, כמו גם את יצירתו של בן-שאול בתקופה זו, כביטוי ליחס למוות.

ההדפס הופיע על כריכת קטלוג תערוכת היחיד שערך בן-שאול בסדנת ההדפס ירושלים בשנת 1987.

## הערות שוליים

קטגוריה:הדפסי אבן
קטגוריה:הדפס ישראלי
קטגוריה:יצירות משנת 1986
משחקי השף: אוטו אוכל

**משחקי השף: אוטו אוכל** היא תוכנית בת של תוכנית המציאות "משחקי השף". התוכנית שודרה במסגרת שידורי רשת בערוץ 2, מ-9 במרץ 2017 ועד 6 במאי 2017.

מ-19 בנובמבר 2023 ועד 30 בדצמבר 2023 שודרה ברשת 13, בעקבות מלחמת חרבות ברזל, עונה בשם "אוטו אוכל - צו 8", בהנחיית אסף גרניט ורותי רוסו.
מ-22 בינואר 2024 ועד 13 במרץ 2024 שודרו שתי עונות בשם "אוטו אוכל VIP", גם כן בהנחיית גרניט ורוסו.

## פרקים

## מטרה
שלושת השפים מתחרים יחדיו בשמונה פרקים על הטעם הישראלי בכל יישוב עירוני. עם תקציב של 2,000 ש"ח עבור כל שף בכל פרק, עם שעה אחת של קניות מצרכים ורק שעה וחצי להכנת 60 מנות.

## מנצחים

## הפרקים

## האורחים

## קישורים חיצוניים
* כל מה שאתם צריכים לדעת לקראת משחקי השף אוטו אוכל באתר רשת
* איך עושים אוטו אוכל? מאחורי הקלעים של הפקת התוכנית באתר רשת

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: בישול
קטגוריה:סדרות ספין-אוף ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ 2: תוכניות וסדרות
קטגוריה:רשת: תוכניות וסדרות
מזכיר המדינה לענייני סחר בין-לאומי

**מזכיר המדינה לענייני סחר בין־לאומי** (באנגלית: **Her Majesty's Principal Secretary of State for International Trade**) היה השר העומד בראש משרד הסחר הבריטי. מזכיר הסחר הוא חבר בקבינט ממשלת בריטניה ובממשלת בריטניה ככלל. מזכיר הסחר אחראי על משרד הסחר הבין־לאומי, אשר מסדיר מחדש הסכמי סחר בין־לאומיים של בריטניה עם מדינות אחרות. המשרה נוסדה על ידי ראש הממשלה תרזה מיי, זמן קצר לאחר מכן היא פתחה את המשרד באופן רשמי ב־13 ביולי 2016. 

התפקיד נוסד לאחר משאל העם בנוגע להשארות בריטניה באיחוד האירופי ביוני 2016 בו החליטו אזרחי בריטניה לעזוב את האיחוד האירופי. עזיבתה של בריטניה מהאיחוד האירופי תדרוש הסכמי סחר חדשים והסדר חדש של המדיניות המסחרית של הממלכה המאוחדת, וכדי לטפל בשינויים נפתח משרד זה. 

מזכיר המדינה לענייני סחר בין־לאומי הראשון היה ליאם פוקס, אשר מונה ב־13 ביולי 2016. 

מזכיר המדינה מחזיקה גם בתואר .

## מזכירי המדינה לענייני סחר בין־לאומי
מקרא:

## ראו גם
* פוליטיקה של בריטניה

## קישורים חיצוניים
* 

## הערות שוליים

קטגוריה:שרי ממשלת בריטניה
קטגוריה:הממלכה המאוחדת: מסחר
וינסטון סיילם

**וינסטון סיילם** (באנגלית: **Winston-Salem**) היא העיר החמישית בגודלה בקרוליינה הצפונית שבארצות הברית. העיר היא למעשה איחוד (שהתרחש בשנת 1913) של שתי ערים: וינסטון וסיילם.

## היסטוריה
ההתיישבות החלה באזור סיילם בנובמבר 1753. העיר עצמה הוקמה בשנת 1866 והשם "סיילם" נבחר. מקורו של השם הוא במילה העברית "שלום". בשנת 1849 הוקמה מצפון לסיילם העיר וינסטון. החל משנת 1868 התפתחה תעשיית טבק בעיר, ובשנת 1880 פעלו בעיר כ-40 מפעלי טבק. באותה השנה משרד הדואר האמריקאי החל להתייחס אל שתי העיירות כמקום אחד. לאחר משאל בשתי הערים שהתרחש בשנת 1913, שתי הערים אוחדו.

## שלטון מקומי
הגוף המנהל של העיר הוא מועצת העיר, שבה חברים שמונה נציגים הנבחרים מדי ארבע שנים בחודש נובמבר. הבחירות למועצה ולראשות העיר מתרחשות באותו היום. ראש העיר נבחר על ידי כלל העיר, ושמונת חברי המועצה נבחרים על פי שמונה אזורי בחירה. נכון לשנת 2017, ראש העירייה הוא אלן ג'וינס, אשר מכהן משנת 2001, וכהונתו היא הארוכה ביותר בתולדות העיר.

## דמוגרפיה
אוכלוסיית העיר צמחה בכ-23% בשנים 2000–2010.

53% מתושבי העיר הם נשים, ו-27.8% מהחברות בעיר נמצאות בבעלות נשים. הגיל החציוני הוא 35 שנים. 24.6% מהאוכלוסייה הם מתחת לגיל 18 שנים, ו-12.5% מכלל האוכלוסייה הם בני 65 שנים ומעלה.

ההכנסה החציונית למשק בית בעיר הוא 41,228$. 20.6% מהאוכלוסייה ו-15.7% מכלל המשפחות מתחת לקו העוני. 26.2% מתוך כלל האוכלוסייה, 31.6% מתחת לגיל 18 ו-8.2% מבני 65 ומעלה חיים מתחת לקו העוני.

וינסטון סיילם היא העיר הדתית ביותר במדינה, כאשר 54.14% מתושבי העיר מגדירים עצמם כדתיים. הנצרות היא הדת הדומיננטית. שכיחות הדתות היא:
* בפטיזם - 15.77%
* מתודיזם - 12.79%
* נצרות קתולית - 4.39%
* פנטקוסטליזם - 2.97%
* פרסביטריאניזם - 2.59%
* לותרניזם - 0.96%
* מורמונים - 0.90%
* זרמים נוצריים אחרים - 11.93%
* זרמים שאינם נוצריים: אסלאם (0.43%), יהדות (0.2%).

## אקלים

## ערים תאומות
* 
* 
* 
* 
* 

## קישורים חיצוניים

* 

* 

## הערות שוליים

קטגוריה:קרוליינה הצפונית: ערים
קטגוריה:יישובים שהוקמו ב-1913
די קסטרו

**די קסטרו** (פירושו: "מהביצור") הוא שם משפחה יהודי ספרדי שמקורו בפורטוגל.

## לקריאה נוספת
* קסטרו

קטגוריה:שמות משפחה ביהדות ספרד ופורטוגל
צ'נדלר (אריזונה)

**צ'נדלר** ׁ(באנגלית: **Chandler**) היא עיר במחוז מריקופה, אריזונה, ארצות הברית, והיא מהווה למעשה פרוור של עיר הבירה של אריזונה, פיניקס. על פי לשכת מפקד האוכלוסין של ארצות הברית, בעיר גרו ביולי 2015 כ-260,000 בני אדם. העיר היא הרביעית בגודלה באריזונה, וה-76 בכל ארצות הברית.

## היסטוריה
בשנת 1891, ד"ר אלכסנדר ג'ון צ'נדלר, הווטרינר הראשון בטריטורית אריזונה, התיישב בחווה בדרום העיר מסה (שכיום גובלת בצפון העיר), ולמד הנדסת השקיה. עד שנת 1900 צ'נדלר רכש כ-18,000 דונם (73 קמ"ר) והחל לתכנן תוכניות על מנת ליישב את האזור. בשנת 1912 העיר הוקמה באופן רשמי ומעשי.

הכלכלה המקומית עברה בהצלחה את המשבר הכלכלי העולמי בשנת 1929. הקמתו של בסיס חיל האוויר ליד העיר בשנת 1941 הוביל לגידול מסוים באוכלוסייה. בשנת 1950 גרו בעיר כ-3,800 בני אדם. בשנת 1980 כבר גרו בעיר כ-30,000 תושבים.

## פוליטיקה מקומית
הנהגת העיר מורכבת מראש העיר, סגנו ומועצה בת חמישה חברים. סגן ראש העיר נבחר מבין המועצה ועל ידה.

## קישורים חיצוניים

* 
* 

קטגוריה:אריזונה: ערים
קטגוריה:יישובים שהוקמו ב-1912
ויקטוריה ואלברט (מיני-סדרה)

**ויקטוריה ואלברט** (באנגלית: **Victoria & Albert**) היא מיני-סדרה היסטורית בהפקה בריטית-אמריקאית. הסדרה מתמקדת בנישואיהם של המלכה ויקטוריה והנסיך אלברט. מככבים בה ויקטוריה המילטון בתפקיד ויקטוריה, ג'ונתן פירת' בתפקיד הנסיך אלברט ופיטר יוסטינוב בדמות המלך ויליאם הרביעי. את הסדרה ביים ג'ון ארמן.

בבריטניה שודרה הסדרה ב-BBC בשני חלקים בני 100 דקות. הסדרה זמינה ב-DVD.

## תקציר עלילה
הפרק הראשון מגולל את התבגרותה של ויקטוריה והפיכתה מנסיכה שמתעמרים בה למלכה שולטת. הפרק גם כולל את הרומן שלה עם אלברט, נסיך סקסה-קובורג-גותה ונישואיהם. הפרק השני מתאר את חייה של ויקטוריה מההריון הראשון שלה ועד מותו של אלברט, כולל חיי המשפחה שלהם, ותפקידו הציבורי של אלברט ההולך וגדל. כל פרק מתחיל ומסתיים בסצנה קצרה עם 'ויקטוריה הזקנה' בגיל 78.

## צוות השחקנים
* ויקטוריה המילטון – המלכה ויקטוריה
* ג'ונתן פירת' – הנסיך אלברט
* פיטר יוסטינוב – המלך ויליאם הרביעי
* דלנה קיד – המלכה אדלייד
* פנלופי וילטון – הדוכסית מקנט
* נייג'ל הות'ורן – לורד מלבורן
* דיאנה ריג – הברונית לצן
* ג'ון ווד – הדוכס מוולינגטון
* דייוויד סושה – ברון סטוקמר
* ג'ונתן ססיל – משרת
* פטריק מאלאהייד – סר ג'ון קונרוי
* ג'יימס קליס – ארנסט השני, דוכס סקסוניה-קובורג-גותה (אחיו של אלברט)
* ג'ונתן פרייס – לאופולד הראשון, מלך הבלגים
* קריספין רדמן – מר אנסון
* אלק מקוואן – סר רוברט פיל
* מייקל סיברי – הנרי פאג'ט, רוזן אוקסברידג'
* רייצ'ל פיקאפ – הנרייטה (הטי) סטנדיש
* קריספין בונהם-קרטר – פרדריק סטנדיש
* סיימון קוורטרמן – הנסיך מוויילס
* ריצ'רד בריירס – ג'וזף פקסטון
* קייט מייברלי – הנסיכה אליס
* ג'ויס רדמן – המלכה ויקטוריה הזקנה
* דונלד פיקרינג – ד"ר לוקוק

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות דרמה תקופתית בריטיות
קטגוריה:סדרות טלוויזיה אמריקאיות שעלו לשידור בשנת 2001
בית הקברות חסד של אמת

**בית הקברות חסד של אמת** הוא בית קברות יהודי בעיר סנט לואיס במדינת מיזורי שבארצות הברית.

בית הקברות, השוכן בעיר יוניברסיטי סיטי, נפתח בשנת 1893 על ידי אנשי הקהילה האורתודוקסית חסד של אמת, שנוסדה על ידי מהגרים יהודים מרוסיה (נוסדה ב-1888, התפרקה ב-1996). תחילה עמד שטחו על כשישה דונם וב-1926 הורחב בכ-77 דונם נוספים. ב-2019 היו קבורים בו כ-13,500 איש. ב-1967 הקימה הקהילה בית קברות נוסף ונפרד בעיר צ'סטרפילד במערבה של סנט לואיס.

בלילה שבין 19 ל-20 בפברואר 2017 חולל בית הקברות במה שנראה כאקט ונדליזם אנטישמי, כאשר כ-170 עד 200 מצבות בו הופלו ממקום עומדן.

## קישורים חיצוניים
* בית הקברות באתר Find a Grave
*Jim Slater, Dozens of headstones toppled at Jewish cemetery in Missouri, באתר ABC News, 21 בפברואר 2017
*Abby Hamblin, Muslim Americans raise funds to repair Jewish cemetery, באתר The San Diego Union-Tribune, 21 בפברואר 2017
* 

חסד של אמת
קטגוריה:סנט לואיס
קטגוריה:ארצות הברית: אנטישמיות
O.Torvald

**O.Torvald** (באוקראינית: **Оторвальд**) היא להקת רוק אוקראינית. היא הוקמה בשנת 2005, בפולטבה, אוקראינה. אלבום הבכורה שלהם, O.Torvald, הוקלט בשנת 2008. O.Torvald. הם ייצגו את אוקראינה באירוויזיון 2017 עם השיר "Time".

## חברים בלהקה
* ייבהן האליץ' — שירה, גיטרה (2005–הווה)
* דניס מיז'יוק – גיטרה, קולות רקע (2005–הווה)
* אולקסדנר סולוחה — תופים (2011–הווה)
* מיקיסטה וסילייב — בס (2014–הווה)
* מיקולה ראיידה — פסנתר, דיג'יי (2008–הווה)

## דיסקוגרפיה
### אלבומים
# 2008 – O.Torvald
# 2011 – . В тобі (בתוכך)
# 2012 – Акустичний (אקוסטי)
# 2012 – Використовуй нас EP (השתמש בנו EP)
# 2012 – Примат (פרימט)
# 2014 – Ти Є (אתה)
# 2016 – #нашiлюдивсюди (#האנשיםשלנובכלמקום)

## קישורים חיצוניים

*  

## הערות שוליים

קטגוריה:להקות אוקראיניות
קטגוריה:משתתפי אירוויזיון 2017
קטגוריה:נציגי אוקראינה באירוויזיון
טיינג'ין טיינהאי

**טיינג'ין טיינהאי** (בסינית: **天津天海足球俱乐部**; באנגלית: **Tianjin Tianhai**) היה מועדון כדורגל מטיינג'ין שבסין. המועדון הוקם בשנת 2006 ושיחק באצטדיון מרכז הספורט האולימפי טיינג'ין. 

נכון לשנת 2019 המועדון משחק בליגת העל הסינית, לאחר שעלה מליגת המשנה בשנת 2016. 

בשנת 2017 צורפו למועדון שחקנים, כגון: אקסל ויטסל, שחקנה של נבחרת בלגיה ואלכסנדר פאטו. המועדון נחשב למועדון עשיר מאוד.

בעונת 2018, העונה היחידה שבה המועדון השתתף בליגת האלופות האסיאתית, הקבוצה הגיעה לרבע הגמר, אך הפסידה בו לקאשימה אנטלרס היפנית.

בדצמבר  הואשמו בעלי קבוצת "קואנג'יאן" בשימוש רב-פרסומי לא חוקי בשם, ובינואר  הגיעה הקבוצה לסכם עם ההתאחדות לכדורגל בסין על שינוי שם הקבוצה ל"טיינג'ין טיינהאי".

## טבלת התוצאות של טיינג'ין טיינהי בכל הזמנים

**מפתח**




## קישורים חיצוניים
* 

קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-2006
קטגוריה:טיינג'ין: ספורט
קטגוריה:קבוצות כדורגל שהתפרקו
דפני קין

**דפני קין פרננדס** (באנגלית ובספרדית: **Dafne Keen Fernández**; נולדה ב-5 בינואר 2005) היא שחקנית אנגלייה-ספרדייה, הידועה בעיקר בזכות גילום דמותה של אנה (אנני) קרוז אוליבר בסדרת הטלוויזיה "The Refugees" ובתור המוטאנטית לורה קיני בסרט גיבורי העל "לוגאן" וגם בסרט "דדפול & וולברין" של מארוול קומיקס. 

## ביוגרפיה
קיני נולדה במדריד בירת ספרד, בתם של השחקן הבריטי ויל קין, ומריה פרננדס אצ'ה, שחקנית, במאית תיאטרון ותסריטאית ספרדייה. אבי סבה מצד אביה היה אדוארד קרזון (אנ'), הרוזן השישי לבית האו.

אחיות של אביו הן המשוררת אליס אוסוולד והסופרת לורה ביטי (אנ').

## קריירה
הופעת הבכורה של קין היה בשנת 2014, לצד אביה ויל בסדרה הספרדית-בריטית "הפליטים", שם היא גילמה את אנני קרוז אוליבר. 

קין כיכבה בשנת 2017 בסרט האמריקאי "לוגאן", לצד יו ג'קמן, בתפקיד המוטאנטית לורה קיני.
 לאחר מכן ביולי 2024, בסרט "דדפול & וולברין", שבה לגלם את הדמות של לורה/X-23.

בשנים 2019–2022 כיכבה בסדרת הפנטזיה "חומריו האפלים" מבית ה-BBC ו-HBO, במשך שלוש עונות בתור הדמות הראשית, ליירה בלאקווה. 

בשנת 2024 שיחקה בסדרה "האקוליט" בשירות הזרמת המדיה "דיסני+". הסדרה היא חלק מזיכיון "מלחמת הכוכבים", שם את גילמה ג'קי לון, ג'דיי צעירה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:שחקניות קולנוע וטלוויזיה ספרדיות
קטגוריה:שחקניות ילדות ספרדיות
קטגוריה:אנגלים ממוצא ספרדי
קטגוריה:אנגליות שנולדו ב-2005
אהרון שיינמן

**אהרון ל. שיינמן** (ברוסית: **Арон Львович Шейнман**; דצמבר 1885 - 22 מאי 1944) - מהפכן בולשביקי יהודי ששימש כיושב ראש הראשון של הבנק המרכזי של רוסיה הסובייטית, גוסבנק. שימש במגוון תפקידים פיננסיים בזמן היווסדה של ברית המועצות, בסקנדינביה ורוסיה הסובייטית ופעמים כיושב ראש של הבנק המרכזי. פעם ראשונה (1921–1924) ולאחר שנתיים שימש שוב בתפקיד (1926-1929).
## ביוגרפיה
אהרון שיינמן נולד בסובאלק עיר באימפריה הרוסית (כיום עיר בפולין), למשפחת סוחר יהודית כבן הקטן למשפחה בת 13 ילדים (12 אחיות). בשנת 1903 סיים את לימודיו במכללה המסחרית והצטרף למפלגת הפועלים הסוציאל-דמוקרטית הרוסית. בין 1908 ל-1909 שירת בצבא הרוסי. עם שחרורו מהצבא שימש כפקיד עד למהפכה. לאחר מהפכת פברואר נבחר ליו"ר הדירקטוריון של העיר הלסינקי. ונספח כספי של הממשלה הסובייטית בסטוקהולם. יחד עם אולף אשרברג, בנקאי שוודי שהזדהה עם הסוציאליסטים, ייסד בנק. בינואר 1919, הוא גורש משוודיה יחד עם בולשביקים אחרים. כאשר חזר לברית המועצות מונה כחבר קומיסריאט המזון של הרפובליקה הסובייטית הפדרטיבית הסוציאליסטית הרוסית, ושנה לאחר מכן - סגן הקומיסר עממי למסחר ותעשייה.

ביוני 1920 שימש כחבר בוועד העממי לסחר חוץ.

### תפקידים בברית המועצות
ב 4 באוקטובר 1921 הוצא צו על הקמת הבנק המרכזי של רוסיה הסובייטית (РСФСР) כמה ימים לאחר מכן, מונה שיינמן ליו"ר הדירקטוריון של הבנק הממלכתי של רוסיה הסובייטית (מאז יולי 1923 - הבנק הממלכתי של ברית המועצות). בדצמבר 1924 הוא מונה לקומיסר העם של לסחר פנים.

בשנת 1922, ביוזמתו של שיינמן בנק המדינה הוציא סדרה חדשה של 12 שטרות בעריכים מ-1 רובל ועד 10000 רובל, ומטבעות זהב. בנובמבר 1925, שיינמן הפך לסגן קומיסר החוץ לסחר פנים של ברית המועצות. וחודשיים לאחר מכן, חזר לתפקיד יו"ר הבנק הממלכתי ברית המועצות. שימש גם יו"ר אמטורג, חברה למסחר שעסקה בסחר חוץ של ברית המועצות עם ארצות הברית.

### מחוץ לברית המועצות
לאחר תפקידו באמטרג עמד בראש הסניף הלונדוני של סוכנות הנסיעות הרשמית של ברית המועצות אינטוריסט, בין השנים 1937 ל-1939. בשנת 1939 הודח שיינמן מתפקידו וסירב לחזור למוסקבה, ולמעשה היה אחד מהעריקים הסובייטיים הראשונים, ולמרות זאת שמר על יחסים טובים עם ברית המועצות. יותר מאוחר באותה השנה קיבל אזרחות בריטית.

הוא נפטר בלונדון ב-22 במאי 1944.
## חייו האישיים
שיינמן היה נשוי לאישה אוסטרלית בשם מריה פיגלבה אשר נפטרה ב-1970, והיה לו בן.

## קישורים חיצוניים
* רשימת יושבי הראש של הבנק המרכזי של ברית המועצות, באתר (הבנק המרכזי של רוסיה)

## הערות שוליים

קטגוריה:מהפכנים יהודים רוסים
קטגוריה:יהודים רוסים
קטגוריה:יהודים סובייטים
קטגוריה:קומוניסטים
קטגוריה:מהגרים מברית המועצות לממלכה המאוחדת
קטגוריה:רוסים שנולדו ב-1886
קטגוריה:רוסים שנפטרו ב-1944
קטגוריה:ראשי בנקים מרכזיים
טופלו (מיסיסיפי)

שמאל|250px|טופלו על מפת המחוז לי|ממוזער
שמאל|200px|מפת האתרים ההיסטוריים באזור טופלו|ממוזער
**טופלו** (באנגלית: **Tupelo**) היא עיר במדינת מיסיסיפי בארצות הברית, העיר הגדולה ביותר של מחוז לי ובירתו. היא העיר השביעית במספר התושבים בין ערי מדינת מיסיסיפי. טופלו שוכנת בקצה המערבי של האזור הקרוי "צפון-מזרח מיסיסיפי", בין ממפיס בטנסי וברמינגהאם באלבמה. דרכה עובר כביש בין-מדינתי 22. לפי מפקד האוכלוסין של ארצות הברית משנת 2010, מספר תושביה היה 34,546. "האזור המיקרופוליטני הסטטיסטי טופלו", הכולל את המחוזות לי, פונטוטוק ואיטאוומה, מונה 139,671 תושבים.

טופלו הייתה העיר הראשונה שזכתה לרשת חשמל במסגרת תוכניתו של הנשיא פרנקלין רוזוולט לעבודות התשתית של רשות עמק טנסי בימי השפל הגדול. העיר היא מקום הולדתו של הזמר אלביס פרסלי.

## היסטוריה
השטח שעליו נבנתה העיר אוכלס מאות שנים על ידי שבטים אינדיאניים ילידים דוברי שפות מוסקוג'יות (או "קריק"), בני צ'יקאסו ובני צ'וקטו. עד שנת 1830 הם גורשו ממקום מולדתם על ידי המתיישבים הלבנים.

ב-26 במאי 1736 התנהל באזור קרב אקיה, בין הבריטים ובני בריתם בני צ'יקאסו, לבין צרפתים ובני בריתם מבני צוק'טו.

המקום נחצה על ידי דרך נאצ'ז, העוברת בין היערות ושימשה בעבר את האינדיאנים ובמאה ה-18 חיברה את חופי מפרץ מיסיסיפי עם גדות קמברלנד. קדם לעיר הנוכחית יישוב קטן מסחרי בשם גאם פונד (Gum Pond, "ביצת הגומי"), שהוקם על ידי האנגלים.

טופלו קיבלה מעמד של עיר בשנת 1870 ונקראה כך לפי העץ המקומי טופלו-אוגצ'ה (*Nyssa aquatica*), מין השייך למשפחה Nyssaceae. באותה שנה מנתה העיר 618 תושבים.

בימי מלחמת האזרחים האמריקנית, ביולי 1864 התחולל במקום קרב טופלו שבו ניצח צבא האיחוד בפיקוד הגנרל אנדרו ג'קסון סמית' את כוחות הקונפדרציה תחת פיקודו של נייתן בדפורד פורסט. אחרי מלחמה קו רכבות הביא לטופלו רווחה וצמיחה.

בשנת 1936 הוכה היישוב על ידי טורנדו, אחד הקטלניים ביותר בתולדות ארצות הברית. הסופה הרסה 48 בניינים ציבוריים ומעל 200 בתים, הרגה 216 בני אדם וגרמה לפציעתם של עוד 700. מכיוון שבאותם הימים לא נהגו לרשום גם את הפגיעות באוכלוסייה השחורה, יש סבורים שהאבדות היו עוד יותר קשות. הסופה הכתה באישון לילה והחריבה אזורי מגורים רחבים בצפון העיר. הזמר אלביס פרסלי שהיה אז תינוק נמנה עם הניצולים.

## דמוגרפיה
[שמאל|250px|הבית המשוחזר שבו נולד [אלביס פרסלי|ממוזער]]
לפי המפקד משנת 2010 העיר מנתה 35,456 תושבים, 13,602 משקי בית, ו-8,965 משפחות שגרו בה. ההרכב האתני-גזעי היה כדלהלן: 58.7% "לבנים", 36.8% אפרו-אמריקאים, 0.1% ילידים אמריקאים, 1% "אסיאתיים", 0.01% בני איים מן האוקיינוס השקט, 2% "מגזעים אחרים", 1.4% "בני כלאים". 3.5% היו "היספניים" מגזעים שונים.

## אטרקציות ואתרים היסטוריים
*המרכז האקווטי (Tupelo Aquatic Center) לספורט ובילוי
*בית הולדתו של אלביס פרסלי - במזרח העיר
*המוזיאון להיסטוריה של הקהילה - ע"ש אורן דאן (Oren Dunn City Museum)
*מוזיאון המכונית (Tupelo Automobile Museum)
*פארק התאואים וגן החיות (The Tupelo Buffalo Park and Zoo)

## טופלו במדיה האמנותית
*1985 - ניק קייב הקליט את הסינגל "טופלו" כהוקרה לאלביס פרסלי
*1993 - ג'ון לי הוקר הלחין שיר על הטורנדו משנת 1936 בטופלו
*2004 - אלטון ג'ון כתב "Porch Swing in Tupelo"
*2004 - מרק נופלר כתב את השיר "Back to Tupelo" (בחזרה לטופלו)

השיר של ואן מוריסון "Tupelo Honey" משנת 1971 משתמש בדימוי של הדבש מעץ ה־Tupelo.

## אירועים
*הפסטיבל השנתי אלביס

## קישורים חיצוניים

*
* אתר חדשות מטופלו
* 

## הערות שוליים

קטגוריה:מיסיסיפי: ערים
קטגוריה:יישובים שהוקמו ב-1870
ראיין סידני

**ראיין סידני** (אנגלית: Ryan Sidney; נולד ב-25 במאי 1982 באן ארבור) הוא כדורסלן עבר אמריקאי ששיחק בעמדת הקלע, גובהו 1.88 מטר.

## קריירת מכללות
סידני שיחק בעבור בוסטון קולג' מהדויז׳ן 1 ממחוז הביג איסט בשנים 2000–2003, בהן ביסס את עצמו כשחקן השישי של הקבוצה. המכללה עלתה בימיו על הגל: מהמקום האחרון במחוז למקום הראשון עם שיאי יחס ניצחונות-הפסדים והזכייה בו פעמיים, תוך כדי השתתפויות בליגת ה-NCAA. באחד האימונים שבר את הלסת שלו ועלה לשחק חודשיים עם קיבוע ללסת. בעונה השלישית והאחרונה שלו בקבוצה נולד בנו הבכור ובנוסף הסתבך משמעתית כאשר אנדרו ברייאנט, חברו לקבוצה וחברו הטוב ביותר במכללה, הוחזק בן ערובה במעונות רובנשטיין של המכללה בידי אדם חמוש ממכללה אחרת, סידני טוען ששמע זאת מאדם שעלה אליו לחדר במעונות וחש לעזרת חברו שהוחזק בדירה כמה קומות מתחתיו אך הרשויות עצרו את שלושתם וכתוצאה מכך התקיים משפט שבו יצא סידני זכאי אך לא המשיך לעונה הרביעית בקבוצה, הוא טען כי עזיבתו נובעת ״מסיבות אישיות״ בהודעה לתקשורת. כתוצאה מהמקרה סיכוייו להיבחר בדראפט ה-NBA צנחו משמעותית, הוא בחר לסיים את התואר וקריירת המכללות שלו באוניברסיטת צ׳ייני של פנסילבניה הקטנה מהדויז׳ן 2 בעונת 2003/2004 והוא אכן לא נבחר בדראפט 2004.

## קריירה מקצוענית
הוא יצא לאירופה לשחק במרסין מהליגה הטורקית השנייה בעונת 2004/2005, הוא הוביל את הליגה הזו בנקודות עם 30.2 למשחק והיה מהגורמים הבולטים לעלייתה לליגה הטורקית הבכירה. לאחר עונה זו חתם במכבי ראשון לציון של גיא גודס בה היה שחקן מצטיין (נבחר לחמישיית ההגנה של העונה) וחביב האוהדים המקומיים והוביל את הקבוצה לפיינל פור בעונת 2005/2006. בעונה שלאחר מכן היה הזר היחיד שהמשיך בקבוצה שהשתתפה גם במסגרת היורוקאפ צ'לנג' של פיב״א אך תרומתו לא הייתה כשהייתה ובינואר 2007 שוחרר מהקבוצה. הוא סיים את העונה בליגה חצי מקצוענית בארצות הברית. בעונה שלאחר מכן שיחק בחוזים קצרי טווח בקבוצות מספרד ואיטליה וסיים את העונה והקריירה בקבוצת אליאגה פטקים הטורקית.

## לאחר הפרישה
בין 2008–2010 עבד כברמן לפי פרופיל הלינקדאין שלו. ב-2009 רואיין סידני לעיתון של בוסטון קולג׳ וסיפר את סיפורו ועל כך שהוא לא מתחרט על הקריירה המקצוענית בת 4 השנים שלו (״תראו לי עוד בן 27 שהספיק למלא שלושה דרכונים - כולל גיחות ברחבי המזרח התיכון, מצרים, דובאי ואיי יוון״) וכי הוא מאושר מהקריירה החדשה שלו כקבלן בניין ומחברת בנייה שהקים באן ארבור, מישיגן.

ב-2010 שיחק בליגת חובבים של נורת'וויל, מישיגן עם קבוצת הצ'אמפס.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:אן ארבור: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני בוסטון קולג'
קטגוריה:כדורסלני מרסין
קטגוריה:כדורסלני מכבי ראשון לציון
קטגוריה:כדורסלני אליאגה פטקים
קטגוריה:מישיגן: כדורסלנים
קטגוריה:אמריקאים שנולדו ב-1982
לובז

**לובז** (בפולנית: , הגייה מדויקת: וובז) היא עיר בפולין הממוקמת בפומרניה המערבית. זוהי בירת מחוז לובז והאוכלוסייה בה עומדת על 10,409 תושבים (נכון לשנת 2015).

## מקור השם
השם "לובז" הוא תוצר של המילה "לובוזי" (łobuzie) מפולנית עתיקה שמשמעו שיחים.

## היסטוריה
לובז מוזכרת לראשונה בשנת 1271 במסמך שלפיו אביר בשם בורקו היה בעליה. בשנת 1295 לובז קיבלה מעמד של עיר. לפני שנת 1945 העיר הייתה חלק מגרמניה. בעקבות לחצים מצד ברית המועצות, שטח העיר הועבר לרשות פולין בהסכם פוטסדאם. רוב תושבי העיר הגרמנים נמלטו ממנה או שהוצאו בכוח והוחלפו על ידי פולנים.

## הקהילה היהודית

## ערים תאומות
* 
* 
* 
* 
* 
* 
* 

## קישורים חיצוניים

* 
* 

קטגוריה:פומרניה המערבית: ערים
מוסר כפול

**מוסר כפול** (או **סטנדרט כפול**) הוא יישום של גישות מוסריות שונות בשני מקרים דומים.

במקרים של מוסר כפול מקובל (בקרב החברה, בקרב גוף מסוים או על ידי יחיד) שמילים, ביטויים, נורמות החברתיות, או הכללות מיושמים על ידי (או כלפי) קבוצה אחת של אנשים, אך לא מקובלים ואף נחשבים לטאבו כאשר הם מיושמים על ידי (או כלפי) קבוצה אחרת. השוני בין הקבוצות יכול להיות בגיל, באתניות, בגזע, בדת, במגדר וכו'.

ישנם מקרים שבהם יישום של גישות מוסריות שונות במקרים שנראים דומים אינו מצביע בהכרח על מוסר כפול. לעיתים המקרים לגביהם מיושמת גישה מוסרית שונה רק נראים דומים, אך למעשה הם שונים ובחינה מדוקדקת של הנסיבות עשויה לגלות שהמצבים נבדלים זה מזה (למשל במציאות הפיזית או בחובה המוסרית).

מוסר כפול נתפס כדבר שלילי, כיוון שהוא מצביע בדרך כלל על קיומה של צביעות, הטיה או התנהגות לא צודקת.

יישום מדיניות מוסר כפול נחשב להפרת הזכות לשוויון.
## דוגמאות

ההורים אמרו לילדים לשטוף את הכלים לאחר הארוחה אך לא עשו זאת בעצמם.

## מוסר כפול במיניות
מוסר כפול במיניות מתייחס לשיפוט שונה ביחס להתנהגות מינית של גברים ונשים. באופן מסורתי, הגישה היא שגברים אמורים ליזום יחסי מין ונשים תפקידן הוא רק להסכים או לסרב. דוגמאות למוסר כפול במיניות:
* כינוי הגנאי "שרמוטה" מייצג את השיפוט לחומרה של נשים המקיימות יחסי מין עם בני ובנות זוג רבים בניגוד לגברים.
* קידום הצורך של נערות, אך לא נערים, להימנע ממגע מיני לפני הנישואין.

## מוסר כפול בחוק
מצב שבו לקבוצות שונות בעלות זכויות משפטיות שוות ניתנות דרגות שונות של הגנה או ייצוג משפטיים מהווה סטנדרט כפול. סטנדרטים כפולים כאלה נתפסים כלא מוצדקים, משום שהם מפרים עיקרון משותף של פסיקה משפטית מודרנית - שכל הצדדים שווים בפני החוק. על פי עיקרון זה, שופטים אמורים להיות חסרי פניות, ועליהם ליישם את אותן אמות מידה על כל האנשים, ללא קשר להטיות הסובייקטיביות או ההעדפות שלהם לגבי מעמד חברתי, דרגה, מוצא אתני, מגדר, נטייה מינית, דת, גיל או הבחנות אחרות.

## ראו גם
*מה שמותר ליופיטר אסור לשור
*גזענות הפוכה

## הערות שוליים

קטגוריה:מוסר
קטגוריה:אפליה
עזרא דניאל

[ממוזער|ביקור של [ראש ממשלת עיראק, ג'עפר אל-עסכרי, בבית הספר רחל שחמון. משמאל לימין:מְנַהֵל, **עזרא מנחם דניאל**, מפקח בתי הספר א ברוטמן, ג'עפר אל-עסכרי (ראש ממשלת עיראק), אברהם נאהום, טהסין קוודרי, שאול סולימאן.]]
[ממוזער|הסנאט העיראקי בשנת [1933. עזרא מנחם דניאל עומד בקצה הימני.]]
**עזרא מנחם דניאל** (בערבית: **عزرا مناحيم دانيال**; 1874, בגדאד - 3 במרץ 1952, בגדאד) היה פילנתרופ וסנטור יהודי עיראקי, בנו של הסנטור מנחם צאלח דניאל.

## קורות חיים
נולד בבגדאד בשנת 1874 והיה לחבר המועצה המנהלית של הוילאייט של בגדאד מ-1901. ב-1932 ירש את מקומו של אביו כסנאטור וכיהן שם עד פטירתו. היה גם חבר פעיל של ארגון הסהר האדום, אגודת התעופה העיראקית, והאגודה למלחמה בשחפת. בנוסף להקמת מועדון ספורט לסטודנטים יהודים, המודרני ביותר באותה העת בבגדאד (שנתפס בידי הממשלה אחרי מלחמת ששת הימים ומאז משמש מועדון צבאי), הפעיליות הפילנתרופיות של דניאל כללו פתיחת בית חולים בבית משפחתו, ופרויקט להצגת שיטות חקלאות חדשות. כסנטור, הוא התנגד להרחבת סמכויות המלוכה, וגינה את דרישת הממשל כלפי היהודים שעזבו את המדינה לוותר על אזרחותם.

נצרב בזיכרון של יהודי עיראק, על שהיה בין היחידים שיצא בנאום פומבי בסנאט כנגד הממשל בנושא היהודים. דניאל נאם נאום חריף ואף העז לגדף את ממשלת נורי א-סעיד וסאלח ג'בר, על אשר בגדו באזרחים העיראקים היהודיים ומכרו אותם. הנאום בן 4 עמודים הופיע בעיתון "אלאהלי".

נפטר ב-1952.

## הערות שוליים

קטגוריה:פוליטיקאים יהודים עיראקים
קטגוריה:נדבנים יהודים עיראקים
קטגוריה:יהודים חברי הפרלמנט העיראקי
קטגוריה:ילידי 1874
קטגוריה:נפטרים ב-1952